דורותי מטליצקי

דורותי (דבורה) מטליצקי (באנגלית: Dorothee Metlitzki או Dorothee Metlitzky); 27 ביולי 1914 קניגסברג - 14 באפריל 2001 המדן, קונטיקט) הייתה חוקרת ספרות אנגלית, מראשוני המחלקה לאנגלית באוניברסיטה העברית בירושלים, ובהמשך פרופסור לאנגלית באוניברסיטת קליפורניה בברקלי ובאוניברסיטת ייל. התמחתה בספרות והיסטוריה אנגלית מימי הביניים, בספרות ובשפה הערבית ובסופר הרמן מלוויל.

קורות חיים
נולדה ב-1914 בקניגסברג (כיום קלינינגרד), אז עדיין בפרוסיה המזרחית, שב. אמה הייתה יהודיה גרמנית והאב יהודי רוסי. המשפחה עברה לאחר לידתה ליקטרינבורג, רוסיה, בעקבות עבודתו של האב, שהיה איש עסקים. כשפרצה המהפכה הבולשביקית ברוסיה נעצר האב ואילו האם ברחה עם שני ילדיה לליטא. מששוחרר האב ב-1920 מכלאו הוא הצטרף למשפחתו, אך ב-1933 נאלצה המשפחה לברוח גם מליטא, ללונדון, עקב הסביבה האנטישמית.

מטליצקי הפכה בבגרותה לפעילה ציונית בבריטניה. 

בשנים 1933–1938 היא למדה באוניברסיטת לונדון והשלימה שני תארים שניים: באנגלית של ימי הביניים ובערבית קלאסית.. ב-1939 עלתה לארץ ישראל והחלה לשמש כמרצה (Assistant Lecturer) לאנגלית באוניברסיטה העברית בירושלים. יחד עם החוקר אדם מנדילוב היא הייתה מראשוני המחלקה לאנגלית, בה לימדה עד 1944. נישאה ב-1943 למזרחן פאול קראוס ועברה לגור עימו לסירוגין במצרים ובארץ. התאלמנה וב-1945 נישאה בשנית לאגיפטולוג ברנהרד גרדסלוף, עמו נולדה ביתה. ב-1947 חזרה לארץ ישראל, ולימדה שוב ב. שלוש שנים אחר כך התאלמנה בשנית וב-1953 היגרה עם בתה, לקונטיקט, ארצות הברית, שם למדה בשנים 1954–1957 לדוקטורט במחלקה ללימודים אמריקאיים באוניברסיטת ייל. הדוקטורט שלה עסק בשימוש של מלוויל בחומרים מהמזרח התיכון. נישאה בשלישית, לתקופה קצרה, לאשורולוג יעקב פינקלשטיין ועברה בעקבותיו לאוניברסיטת קליפורניה בברקלי, שם מונתה לפרופסור - חבר ב-1964, והייתה לאישה השנייה שקיבלה קביעות במחלקה לאנגלית. ב-1966 חזרה לייל, הפכה ב-1976 לפרופסור מן המניין ושם לימדה עד פרישתה ב-1984.

מספריה 
 (1977) The matter of Araby in medieval England

קישורים חיצוניים

הערות שוליים

ערכים שבהם תבנית בריטניקה אינה מתאימה
פעילים ציונים בבריטניה
חוקרי ספרות אנגלית
בוגרות אוניברסיטת לונדון
אנשי העלייה החמישית
יורדים מארץ ישראל
בעלות תואר דוקטור מאוניברסיטת ייל
סגל האוניברסיטה העברית בירושלים: אנגלית
סגל אוניברסיטת ייל
סגל אוניברסיטת קליפורניה בברקלי
בריטיות שנולדו ב-1914
בריטיות שנפטרו ב-2001
אנגלים שנפטרו ב-2001